Η συνεισφορά των πολυμεσικών στοιχείων στην επαυξημένη πραγματικότητα στη Μελέτη Περιβάλλοντος
Creators: name: Νικολαΐδου, Ιωακειμίνα Νικολάου
Publisher: name: Aristotle University of Thessaloniki
Year: 2019
Subjects: Επαυξημένη πραγματικότητα
Πολυμεσικά στοιχεία
Μελέτη Περιβάλλοντος
Πρωτοβάθμια εκπαίδευση
Augmented reality
Multimedia elements
Natural science
Primary education

description: Στην πρωτοβάθμια εκπαίδευση έχουν γίνει πολλές προσπάθειες ένταξης της ψηφιακής τεχνολογίας. Η επαυξημένη πραγματικότητα, αν και υπάρχει ως τεχνολογία πολλά χρόνια στην εκπαίδευση, ακόμη αναζητά βάσεις για να ενσωματωθεί. Ο σχεδιασμός της επαυξημένης πραγματικότητας είναι ένα θέμα συζήτησης που έχει απασχολήσει πολύ τους ερευνητές. Στόχος τους είναι να βρεθεί το κατάλληλο πλαίσιο στο οποίο τα μαθησιακά αποτελέσματα θα είναι θετικά και θα υπάρχει μεγάλη ικανοποίηση από πλευράς μαθητών. Χρειάζεται ουσιαστικά καλύτερη διερεύνηση του κατάλληλου σχεδιασμού της στο σχολικό περιβάλλον. Στην παρούσα εργασία επιχειρήθηκε να διερευνηθεί ποιος είναι ο κατάλληλος συνδυασμός πολυμεσικών στοιχείων, όταν αυτά αξιοποιούνται στην επαυξημένη πραγματικότητα.Η έρευνα αξιολόγησε τα στοιχεία εκείνα που δείχνουν αν υπάρχει και ποιος είναι ο κατάλληλος συνδυασμός πολυμεσικών στοιχείων στην επαυξημένη πραγματικότητα. Τα πολυμεσικά στοιχεία στα οποία έγινε η έρευνα ήταν οι δισδιάστατες εικόνες (2Δ), τα τρισδιάστατα μοντέλα (3Δ), ο ήχος και το κείμενο. Για την έρευνα σχεδιάστηκε και δημιουργήθηκε μια εφαρμογή επαυξημένης πραγματικότητας. Η εφαρμογή ήταν συνοδευμένη με κάρτες πάνω στις οποίες υπήρχε ένας κώδικας γρήγορης απόκρισης ( QR- Code), με τη βοήθεια των οποίων οι μαθητές αποκτούσαν πρόσβαση στο υπό διαπραγμάτευση θέμα.Στην έρευνα συμμετείχαν 30 μαθητές της πρώτης δημοτικού στο γνωστικό αντικείμενο της Μελέτης Περιβάλλοντος. Δόθηκαν δυο ερωτηματολόγια σχετικά με την αξιολόγηση της εφαρμογής και φύλλα αξιολόγησης των μαθητών πριν και μετά την παρέμβαση της τεχνολογίας, τα αποτελέσματα των οποίων συλλέχτηκαν και στη συνέχεια επεξεργάστηκαν με το στατιστικό πακέτο SPSS 25.0. Η ανάλυση τους έγινε με τη βοήθεια τόσο της περιγραφικής, όσο και της επαγωγικής στατιστικής. Από τα αποτελέσματα που προέκυψαν οι μαθητές προτίμησαν συνδυασμούς που περιείχαν εικόνες ( 2Δ ή 3Δ) και ήχο, αλλά όχι εικόνες( 2Δ ή 3Δ) και κείμενο ή όλους τους συνδυασμούς μαζί. Ωστόσο, η ευχρηστία της εφαρμογής για όλους τους συνδυασμούς που δόθηκαν στους μαθητές ήταν σε πολύ ικανοποιητικό επίπεδο, και το ενδιαφέρον των μαθητών για τον τρόπο με τον οποίο έλαβαν τις πληροφορίες για το υπό εξέταση θέμα ήταν μεγάλο.
description: In the field of primary education there have been many attempts to integrate digital technology. Although augmented reality has been available for many years, there are still many steps to be taken in order to be integrated into education completely. The design of augmented reality is a matter of debate and in fact, it has caused a great deal of concern to researchers. Their aim is to develop an appropriate framework which will facilitate positive learning outcomes and feelings of satisfaction on behalf of the pupils. In essence, it is necessary to investigate the proper design of augmented reality concerning the school environment. In order for this aim to be achieved, the project has attempted to investigate the appropriate combination of multimedia elements when these are used in augmented reality. The research evaluated those elements which point out if there is an appropriate combination of multimedia elements in the augmented reality and what this involves. The multimedia elements, in which the research was conducted, included two-dimensional images (2D), three-dimensional models (3D), sound and text. In terms of the specific research, an application of augmented reality was designed and created, providing pupils with different combinations of multimedia elements. The application was accompanied by cards bearing a quick response Code (QR Code) which helped students gain access to the negotiated subject area. Thirty first graders participated in the research that focused on the subject area of Natural Sciences. In terms of data collection for evaluating the application, two questionnaires and two assessment worksheets (one pre and one post worksheet) were distributed to the pupils. The results were collected and then processed with the SPSS 25.0 statistical package. Their analysis was made using both descriptive and inferential statistics. According to the derived results, students preferred combinations involving pictures (2D or 3D) and sound, over pictures (2D or 3D) and text or all the combinations together. However, the usability of the application in relation to all combinations was at a very satisfactory level as well as the students' interest in how they received information regarding the negotiated subject area